(สำเนา)

**รายงานการประชุมสภาองค์การบริหารส่วนตำบลสันทราย**

**สมัยสามัญ ที่ ๔ ครั้งที่ ๑ ประจำปี พ.ศ.๒๕๖3**

**วันอังคาร ที่ 27 เดือนตุลาคม พ.ศ.๒๕๖3 เวลา 13.๐๐ น.**

**ณ ห้องประชุมองค์การบริหารส่วนตำบลสันทราย**

\*\*\*\*\*\*\*\*\*\*\*\*\*\*\*\*\*\*\*\*\*\*\*

ผู้มาประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | นายขวัญชัย สุวรรณปัญญา | ประธานสภาฯ |
| ๒ | นายสมบูรณ์ ปัญญาธิ | รองประธานสภาฯ |
| ๓ | นายอัครินทร์ หัตถสาร | เลขานุการสภา อบต.สันทราย |
| 4 | นายนรินทร์ จันปุก | สมาชิกสภา อบต.สันทราย หมู่ที่ 7 |
| ๕ | นายทรงเดช สุตินกาศ | สมาชิกสภา อบต.สันทราย หมู่ที่ 3 |
| ๖ | นายสนั่น จี๋มะลิ | สมาชิกสภา อบต.สันทราย หมู่ที่ 7 |
| ๗ | นายบุญส่ง สันทะบุตร | สมาชิกสภา อบต.สันทราย หมู่ที่ 2 |
| ๘ | นายสุนทร ปงกันมูล | สมาชิกสภา อบต.สันทราย หมู่ที่ 5 |
| ๙ | นายพร จันทาพูน | สมาชิกสภา อบต.สันทราย หมู่ที่ 3 |
| ๑๐ | นายสมบูรณ์ คำหล้าทราย | สมาชิกสภา อบต.สันทราย หมู่ที่ 8 |
| ๑๑ | นายศรีหมื่น ขันจันแสง | สมาชิกสภา อบต.สันทราย หมู่ที่ 8 |
| ๑๒ | นายอำนวย แก้วแจ้ | สมาชิกสภา อบต.สันทราย หมู่ที่ 9 |
| 13 | นางสาวทิพย์วัลย์ เกเย็น | สมาชิกสภา อบต.สันทราย หมู่ที่ 6 |

ผู้เข้าร่วมประชุม

|  |  |  |
| --- | --- | --- |
| **ลำดับที่** | **ชื่อ – สกุล** | **ตำแหน่ง** |
| ๑ | ร.ต.ท.สมาน สินสว่าง | หน.ตู้ยามตำบลสันทราย |
| ๒ | นายภรณ์ณภัส อุดด้วง | นักวิเคราะห์นโยบายและแผนปฎิบัติการ |
| ๓ | นายสมบูรณ์ อิ่นแก้ว | เลขานุการผู้สูงอายุ ม.6 |
| ๔ | นางสาวพิมพ์สุชา อินต๊ะสิน | หัวหน้าสำนักปลัด อบต. |
| ๕ | นางสาวรัตติกาล ก้างออนตา | เจ้าพนักงานพัสดุปฎิบัติการ |
| 6 | นายประพันธ์ เขื่อนแก้ว | จ้างเหมาบริการ |
| 7 | นายวรัญชัย มูลเกษ | นิติกรปฎิบัติการ |
| 8 | นางธัญญกช ธรรมตาล | นักจัดการงานทั่วไปชำนาญการ |
| 9 | นางสุธาวรรณ คำแสน | รองปลัด อบต. |
| 10 | นายอภิชาต ต่อมตุ้ย | ผู้ช่วยช่างโยธา |

**ระเบียบวาระที่ ๑ เรื่องที่ประธานแจ้งที่ประชุมทราบ**

1.1ประกาศองค์การบริหารส่วนตำบลสันทราย เรื่อง เรียกประชุมสภาองค์การบริหารส่วนตำบลสันทราย สมัยสามัญที่ ๔ ประจำปี พ.ศ.๒๕๖๓

ประธานสภาฯ - ประกาศองค์การบริหารส่วนตำบลสันทราย เรื่อง เรียกประชุมสภาองค์การบริหารส่วนตำบล สมัยสามัญที่ ๔ ประจำปี ๒๕๖๓ ตามที่สภาองค์การบริหารส่วนตำบลสันทราย ได้มีมติในการประชุมสมัยสามัญที่ ๑ ประจำปี ๒๕๖๓ เมื่อวันที่ ๑๔ กุมภาพันธ์ ๒๕๖๓ กำหนดสมัยประชุมสามัญที่ 4 ประจำปี ๒๕๖๓ ไว้ตั้งแต่วันที่ ๑๖ ตุลาคม ๒๕๖๓ เป็นต้นไป มีกำหนดไม่เกิน ๑๕ วัน นั้น

ฉะนั้น อาศัยอำนาจตามความในมาตรา ๕๔ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ (และที่แก้ไขเพิ่มเติมจนถึงฉบับที่ ๖) พ.ศ. ๒๕๕๒ ประกอบข้อ ๒๒ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๔๗ จึงประกาศเรียกประชุมสภาองค์การบริหารส่วนตำบลสันทราย สมัยสามัญที่ ๔ ประจำปี พ.ศ. ๒๕๖๓ ตั้งแต่วันที่ ๑๖ ตุลาคม ๒๕๖๓ เป็นต้นไป มีกำหนด ๑๕ วัน จึงประกาศมาให้ทราบโดยทั่วกัน ประกาศ ณ วันที่ ๙ ตุลาคม พ.ศ. ๒๕๖๓ (นายขวัญชัย สุวรรณปัญญา) ประธานสภาองค์การบริหารส่วนตำบลสันทราย

ที่ประชุม - รับทราบ

**ระเบียบวาระที่ ๒** **เรื่องรับรองรายงานการประชุม** สมัยสามัญ ที่ 3 ครั้งที่ 2 ประจำปี พ.ศ. ๒๕๖3 เมื่อวันที่ 24 สิงหาคม ๒๕๖3

ประธานฯ - ขอให้สมาชิกสภาฯ ได้ตรวจดูสำเนารายงานการประชุม

ที่ประชุม - มีมติรับรองรายงานการประชุม จำนวน ๑0 เสียง งดออกเสียง ๑ เสียง

**ระเบียบวาระที่ ๓ เรื่องกระทู้ถาม**

- ไม่มี

**ระเบียบวาระที่ ๔** **เรื่องเสนอให้ที่ประชุมทราบ**

4.1 รายงานสถานะทางการเงิน การคลัง และผลการดำเนินงานในรอบปีงบประมาณ ๒๕๖๓

ประธานฯ - ขอให้กองคลังชี้แจงรายละเอียดต่อที่ประชุม

นางสาวรัตติกาล ก้างออนตา - ขอรายงานสถานะการเงิน การคลัง และผลการดำเนินงานประจำปี

(เจ้าพนักงานพัสดุ งบประมาณ 2563 ดังนี้

รก.ผู้อำนวยการกองคลัง)

-3-

ที่ประชุม - รับทราบ

4.2 การติดตามและประเมินผลแผนพัฒนาองค์การบริหารส่วนตำบลสันทราย

ประจำปีงบประมาณ พ.ศ.2563

ประธานฯ - ขอให้นักวิเคราะห์นโยบายและแผนฯ ชี้แจงรายละเอียดต่อที่ประชุม

นายภรณ์ณภัส อุดด้วง - เรียนท่านประธานสภาฯ ด้วยระเบียบกระทรวงมหาดไทย ว่าด้วยการจัดทำ

(นักวิเคราะห์นโยบายฯ) แผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ หมวด ๖ ข้อ ๒๙ และ ข้อ ๓๐ ได้กำหนดให้มีการดำเนินการติดตามและประเมินผลแผนพัฒนาท้องถิ่นขององค์กรปกครองส่วนท้องถิ่น โดยคณะกรรมการติดตามและประเมินผลแผนพัฒนาท้องถิ่น ซึ่งองค์การบริหารส่วนตำบลสันทรายได้ดำเนินการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ตามระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ และหนังสือกระทรวงมหาดไทย ด่วนที่สุด ที่ มท ๐๘๑๐.๓/ว ๒๙๓๑ ลงวันที่ ๑๕ พฤษภาคม ๒๕๖๒ เรื่อง ซักซ้อมแนวทางการทบทวนแผนพัฒนาท้องถิ่น (พ.ศ. ๒๕๖๑ – ๒๕๖๕) ขององค์กรปกครองส่วนท้องถิ่น และได้ประกาศใช้ไปเมื่อวันที่ ๑๔ มิถุนายน พ.ศ. ๒๕๖๒ รวมทั้งได้ดำเนินการเพิ่มเติมแผนพัฒนาท้องถิ่น (พ.ศ. ๒๕๖๑ – ๒๕๖๕) ครั้งที่ ๑ ครั้งที่ ๒ และครั้งที่ ๓ การดำเนินการเปลี่ยนแปลงแผนพัฒนาท้องถิ่น (พ.ศ. ๒๕๖๑ – ๒๕๖๕) ครั้งที่ ๑ ไปแล้วนั้น ดังนั้นเพื่อให้เป็นไปตามระเบียบกระทรวงมหาดไทยว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ และที่แก้ไขเพิ่มเติมถึง (ฉบับที่ ๓) พ.ศ. ๒๕๖๑ หมวด ๖ ข้อ ๒๙ (๓) คณะกรรมการติดตามและประเมินผลแผนพัฒนามีหน้าที่ รายงานผลและเสนอความเห็นซึ่งได้จากการติดตามและประเมินผลแผนพัฒนาท้องถิ่นต่อผู้บริหารท้องถิ่นเพื่อให้ผู้บริหารท้องถิ่นเสนอต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่นให้ประชาชนในท้องถิ่นทราบในที่เปิดเผยภายในสิบห้าวันนับแต่วันรายงานผลและเสนอความเห็นดังกล่าว และต้องปิดประกาศไว้เป็นระยะเวลา และข้อ ๓๐ (๕) ผู้บริหารท้องถิ่นเสนอผลการติดตามและประเมินผลต่อสภาท้องถิ่น และคณะกรรมการพัฒนาท้องถิ่น พร้อมทั้งประกาศผลการติดตามและประเมินผลแผนพัฒนาท้องถิ่น ให้ประชาชนและประเมินผลดังกล่าว และต้องปิดประกาศไว้เป็นระยะเวลาไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี ไม่น้อยกว่าสามสิบวันโดยอย่างน้อยปีละหนึ่งครั้งภายในเดือนธันวาคมของทุกปี

-4-

เพื่อให้เป็นไปตามระเบียบดังกล่าว องค์การบริหารส่วนตำบลสันทรายจึงขอรายงานผลการติดตามและประเมินผลแผนพัฒนาต่อสภาองค์การบริหารส่วนตำบลสันทราย ตามเอกสารที่ปรากฏดังนี้

**สรุปผลการติดตามและประเมินผลแผนพัฒนาท้องถิ่น (พ.ศ.2561-2565) ปีงบประมาณ พ.ศ.2563**

**ตารางที่ 1 จำนวนโครงการที่ปรากฏอยู่ในแผนและจำนวนโครงการที่ได้นำมาจัดทำแผนดำเนินงาน ประจำปี พ.ศ.2563 จำนวน 82 โครงการ**

|  |  |  |  |
| --- | --- | --- | --- |
| **ยุทธศาสตร์** | **โครงการที่บรรจุ**  **ในแผนพัฒนาท้องถิ่น**  **เฉพาะปี 2563** | **โครงการตาม**  **แผนการดำเนินงาน**  **ประจำปี 2563** | **โครงการที่**  **ไม่ได้ดำเนินการ** |
| 1. การพัฒนาโครงสร้างพื้นฐาน | 55 | 23 | - |
| 2. การพัฒนาคุณภาพชีวิตของประชาชน | 42 | 27 | 3 |
| 3. การพัฒนาด้านการศึกษา ศาสนาวัฒนธรรม ประเพณี กีฬาและนันทนาการ | 33 | 15 | - |
| 4. การพัฒนาด้านการอนุรักษ์ทรัพยากรธรรมชาติสิ่งแวดล้อม และการท่องเที่ยว | 15 | 4 | 2 |
| 5. การพัฒนาส่งเสริมการบริหารกิจการบ้านเมืองที่ดี | 17 | 13 | 2 |
| **รวมทั้งสิ้น** | **162** | **82** | **7** |
| **คิดเป็นร้อยละของโครงการที่บรรจุในแผนพัฒนาท้องถิ่น/แผนการดำเนินงาน ประจำปี 2563** | | | **50.62** |

เมื่อพิจารณาตามแบบประเมินประสิทธิภาพและประสิทธิผลการปฏิบัติราชการเพื่อขอรับรางวัลประจำปี โดยพิจารณาจากผลสำเร็จของจำนวนโครงการจากแผนพัฒนาท้องถิ่นประจำปี 2563 ที่ได้นำไปตั้งเป็นข้อบัญญัติงบประมาณรายจ่ายประจำปีที่ขอรับการประเมิน

= จำนวนโครงการในแผนดำเนินงาน x 100

โครงการทั้งหมดที่ปรากฏในแผนพัฒนาท้องถิ่นประจำปี 2563

**เกณฑ์คะแนน ต่ำกว่า ร้อยละ 50 = 0**

**เกณฑ์คะแนน ตั้งแต่ร้อยละ 50 ขึ้นไป = 1**

**เกณฑ์คะแนน มากกว่าร้อยละ 60 = 2**

**เกณฑ์คะแนน มากกว่าร้อยละ 70 = 3**

**เกณฑ์คะแนน มากกว่าร้อยละ 80 = 4**

**เกณฑ์คะแนน มากกว่าร้อยละ 90 = 5**

**= 82x100 = 50.62**

**162**

**เกณฑ์คะแนนที่ได้ 1 คะแนน**

-5-

**ตารางที่ 2 สรุปผลการดำเนินงาน ปี 2563**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **ยุทธศาสตร์** | **จำนวนโครงการ**  **ทั้งหมด** | | **จำนวนโครงการ**  **ที่แล้วเสร็จ** | | **จำนวนโครงการ**  **ที่ยังไม่ได้ดำเนินการ** | | **จำนวนโครงการ**  **ที่ยกเลิก** | | **จำนวนโครงการที่บรรจุในแผนแต่ไม่ได้ตั้งงบประมาณ** | |
| **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** | **จำนวน** | **ร้อยละ** |
| 1. การพัฒนาโครงสร้างพื้นฐาน | 23 | 43.02 | 23 | 44.23 | 0 | 0.00 | 0 | 0.00 | 32 | 19.75 |
| 2. การพัฒนาคุณภาพชีวิตของประชาชน | 27 | 24.02 | 24 | 23.72 | 3 | 3.66 | 0 | 0.00 | 15 | 20.00 |
| 3. การพัฒนาด้านการศึกษา ศาสนาวัฒนธรรม ประเพณี กีฬาและนันทนาการ | 15 | 3.35 | 15 | 3.85 | 0 | 0.00 | 0 | 0.00 | 18 | 0.00 |
| 4. การพัฒนาด้านการอนุรักษ์ทรัพยากรธรรมชาติสิ่งแวดล้อม และการท่องเที่ยว | 4 | 21.23 | 2 | 21.15 | 2 | 2.44 | 0 | 0.00 | 11 | 13.33 |
| 5. การพัฒนาส่งเสริมการบริหารกิจการบ้านเมืองที่ดี | 13 | 3.91 | 11 | 3.20 | 2 | 2.44 | 0 | 0.00 | 4 | 13.33 |
| **รวม** | **82** | **100.00** | **75** | **91.46** | **7** | **8.54** | **0** | **0.00** | **80** | **49.38** |

*(ข้อมูลอ้างอิง : ระบบสารสนเทศเพื่อการวางแผนและประเมินผลแผนของ อปท. : e-Plan ณ วันที่ 30 กันยายน 2563)*

1) โครงการตามแผนพัฒนาท้องถิ่น ประจำปีงบประมาณ พ.ศ.2563 **จำนวน 162 โครงการ**

2) จำนวนโครงการที่แล้วเสร็จ / ยังไม่ได้ดำเนินการ / ยกเลิก จำนวน 82 โครงการ แยกเป็น

1) จำนวนโครงการที่แล้วเสร็จ จำนวน 75 โครงการ

2) จำนวนโครงการไม่ได้ดำเนินการ จำนวน 7 โครงการ

3) จำนวนโครงการที่ยกเลิก จำนวน 0 โครงการ

3) จำนวนโครงการที่บรรจุในแผนฯ แต่ไม่ได้ตั้งงบประมาณในการดำเนินการ จำนวน 80 โครงการ

-6-

**จากการติดตามและการประเมินผลแผนพัฒนาท้องถิ่น(พ.ศ.2561-2565) ประจำปีงบประมาณ พ.ศ.2563**

**พบปัญหาและอุปสรรค์ดังนี้**

จากผลการประเมินความพึงพอใจ คณะกรรมการติดตามแผลประเมินผลแผนพัฒนาองค์การบริหารส่วนตำบลสันทราย มีข้อเสนอแนะต่อนายกองค์การบริหารส่วนตำบลสันทราย ดังนี้

๑ องค์การบริหารส่วนตำบลสันทราย ควรจะดำเนินงานโครงการ/กิจกรรม/งานในทุกยุทธศาสตร์ให้บรรลุผลสำเร็จให้มากกว่านี้

๒ หากไม่สามารถดำเนินการเนื่องจากเหตุผลใดก็ควรจะชี้แจงให้ประชาชนเข้าใจ และต้องหาทางแก้ปัญหาให้กับประชาชนได้ เมื่อประชาชนได้เข้าใจและปัญหาได้ถูกแก้ไขแล้วก็จะทำให้ประชาชนมีความพึงพอใจใจต่อองค์การบริหารส่วนตำบลสันทรายดีขึ้น

๓ องค์การบริหารส่วนตำบลสันทราย สามารถนำผลการประเมินความพึงพอใจนี้ไปปรับปรุงการดำเนินงานให้มีประสิทธิภาพมากขึ้น ซึ่งรายละเอียดตามที่ได้แสดงในผลการประเมินความพึงพอใจข้างต้นแล้ว

จากการติดตามและประเมินผลแผนพัฒนาท้องถิ่น (พ.ศ.๒๕๖๑-๒๕๖๕) ประจำปีงบประมาณ พ.ศ.๒๕๖๓ พบปัญหาและอุปสรรคในการปฏิบัติงาน ดังนี้

๑.๑ การจัดทำแผนพัฒนาท้องถิ่น มีโครงการ/แผนงาน เป็นจำนวนมาก เมื่อเปรียบเทียบกับงบประมาณขององค์การบริหารส่วนตำบลสันทรายที่มีอยู่อย่างจำกัด สำหรับโครงการ/แผนงาน ที่องค์การบริหารส่วนตำบลสันทรายดำเนินการเอง เห็นควรบรรจุโครงการ/แผนงาน ให้สอดคล้องและใกล้เคียงกับงบประมาณที่มี ทั้งนี้ โครงการ/แผนงาน ที่เกินศักยภาพขององค์การบริหารส่วนตำบลสันทราย จะบรรจุไว้เพื่อรองรับการสนับสนุนงบประมาณจากหน่วยงานที่เกี่ยวข้อง เช่น กรมส่งเสริมการปกครองท้องถิ่น กรมทรัพยากรน้ำ ทางหลวงชนบท เป็นต้น

๑.๒ การกำหนดโครงการ/แผนงาน ในแผนพัฒนาในแต่ละปียังไม่คำนึงถึงความเหมาะสมและความเป็นไปได้เท่าที่ควร ทำให้แผนพัฒนามีโครงการ/แผนงานมาก แต่นำโครงการที่บรรจุในแผนพัฒนาไปปฏิบัติน้อย ส่งผลให้ต้องแก้ไข เพิ่มเติม เปลี่ยนแปลง แผนพัฒนาท้องถิ่นบ่อยครั้ง จึงทำให้ร้อยละของความสำเร็จตามแผนพัฒนาท้องถิ่นอยู่ในเกณฑ์ต่ำ

๑.๓ สัดส่วนของโครงการในแต่ละยุทธศาสตร์ที่นำไปปฏิบัติจริงไม่สอดคล้องกับพันธกิจ และเป้าหมายของแผนพัฒนา ซึ่งยังคงเน้นด้านโครงสร้างพื้นฐานเป็นส่วนใหญ่

๑.๔ มีความจำกัดด้านงบประมาณเมื่อเทียบกับปริมาณงานที่ต้องปฏิบัติ

๑.๕ มีข้อจำกัดด้านสภาพพื้นที่ ซึ่งเป็นภูเขา และอยู่ในเขตป่าสงวนแห่งชาติ

๑.๖ มีข้อจำกัดด้านอำนาจหน้าที่ของเทศบาลตามระเบียบกฎหมายที่เกี่ยวข้อง

-๗-

๒. ข้อเสนอแนะในการจัดทำแผนพัฒนาท้องถิ่นในอนาคต

๑. การกำหนดโครงการ/แผนงาน ในแผนพัฒนาท้องถิ่นแต่ละปี ควรคำนึงถึงความเร่งด่วน ความเหมาะสม และความเป็นไปได้ มีผลให้ร้อยละของความสำเร็จอยู่ในเกณฑ์ที่สูง ผลสัมฤทธิ์ คือ องค์การบริหารส่วนตำบลสันทราย มีผลการดำเนินงาน ที่มีประสิทธิภาพและประสิทธิผล

๒. สัดส่วนของโครงการในแต่ละยุทธศาสตร์ที่นำไปปฏิบัติจริงควรสอดคล้องกับพันธกิจ และเป้าหมายของแผนพัฒนาท้องถิ่น

๓. ควรมีการประสานหน่วยงานภายนอก เพื่อขอรับการสนับสนุนงบประมาณโครงการที่เกินศักยภาพขององค์การบริหารส่วนตำบลสันทราย

ประธานฯ - มีท่านใดจะสอบถามรายละเอียดเพิ่มเติมหรือไม่ เมื่อไม่มีจึงขอมติที่ประชุม

ที่ประชุม - มีมติเห็นชอบ ๑0 เสียง ไม่เห็นชอบ – เสียง งดออกเสียง ๑ เสียง

**ระเบียบวาระที่ ๕ เรื่องเสนอใหม่** (เพื่อพิจารณา)

5.1 การพิจารณาร่างระเบียบว่าด้วยการให้ประชาชนเข้าฟังการประชุมสภาท้องถิ่น

ประธานฯ - ขอให้เลขานุการสภาท้องถิ่นชี้แจงระเบียบกฎหมายต่อที่ประชุม

นายอัครินทร์ หัตถสาร - ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.(เลขานุการสภาฯ) 2547 แก้ไขเพิ่มเติมถึง (ฉบับที่ 2) พ.ศ.2554 ข้อ 117 วรรคสี่ โดยกำหนดให้

สภาท้องถิ่นกำหนดระเบียบเกี่ยวกับการอนุญาตให้ประชาชนเข้ารับฟังการประชุม

และการปรึกษาของสภาท้องถิ่นได้ ในวันนี้จึงได้เสนอร่างระเบียบว่าด้วยการให้ประชาชนเข้ารับฟังการประชุมและการปรึกษาของสภาองค์การบริหารส่วนตำบล สันทรายเพื่อพิจารณา โดยมีรายละเอียดดังนี้

**ร่างระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลสันทราย**

ด้วยสภาองค์การบริหารส่วนตำบลสันทราย ได้พิจารณาในการประชุมสมัยสามัญ ที่ ….. ครั้งที่ … เมื่อวันที่.......กำหนดระเบียบว่าด้วยการให้ประชาชนเข้าฟังการประชุมและการปรึกษาของสภาองค์การบริหารส่วนตำบลสันทราย เพื่อให้เป็นไปตามข้อ 117 วรรคสี่ แห่งระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ.2547 แก้ไขเพิ่มเติมถึง (ฉบับที่ 2) พ.ศ.2554 โดยวางระเบียบไว้ดังนี้

-8-

ข้อ 1 ผู้ประสงค์จะเข้ารับฟังการประชุมต้องทำหนังสือขออนุญาตเข้าฟังการประชุมและลงลายมือชื่อ ผู้ขอเข้าฟังการประชุมยื่นต่อประธานสภาองค์การบริหารส่วนตำบลสันทราย เพื่อพิจารณาอนุญาต โดยยื่นล่วงหน้าก่อนวันประชุมสภาองค์การบริหารส่วนตำบลสันทราย ไม่น้อยกว่า 1 วัน เมื่อประธานสภาอนุญาตแล้วให้ผู้ประสงค์เข้าฟังการประชุมนั้นเข้าฟังการประชุมได้

กรณีที่มีผู้ขอเข้าฟังการประชุมเป็นหมู่คณะอาจให้ผู้แทนของหมู่คณะนั้นเป็นผู้ขออนุญาตก็ได้ ทั้งนี้ต้องระบุถึงจำนวนและรายชื่อผู้ที่จะเข้าฟังการประชุมด้วย

กรณีที่มีประชาชนยื่นความประสงค์ขอเข้าฟังการประชุมจำนวนมากและไม่สามารถจัดให้ประชาชนเข้ารับฟังการประชุมได้ทั้งหมด ให้ประธานสภาองค์การบริหารส่วนตำบลสันทราย พิจารณาอนุญาตให้บุคคลหรือคณะบุคคลเข้าฟังการประชุมตามที่เห็นสมควร หรืออาจจัดให้ประชาชนรับฟังการประชุมภายนอกห้องประชุมหรือในบริเวณใกล้เคียงโดยแจ้งให้ผู้ประสงค์ขอเข้าฟังการประชุมทราบ

ข้อ 2 ผู้เข้าฟังการประชุมต้องปฏิบัติ ดังนี้

1. แต่งกายสุภาพเรียบร้อย
2. นั่งหรืออยู่ประจำในที่ที่จัดไว้สำหรับผู้เข้าฟังการประชุม
3. ต้องประพฤติตนให้เรียบร้อย ไม่แสดงกิริยาอาการที่กระทำให้เสื่อมเกียรติของที่ประชุมหรือก่อกวนความสงบเรียบร้อย ไม่พูดจา สนทนา ส่งเสียง หรือกระทำการใดๆ อันเป็นการรบกวนการประชุม
4. ไม่ใช้เครื่องมือสื่อสาร อุปกรณ์ถ่ายภาพ บันทึกเสียง หรือกระทำการใดๆ อันเป็นการรบกวนการประชุม
5. ไม่นำอาวุธหรือสิ่งเทียมอาวุธเข้าไปในห้องประชุม
6. ไม่นำอาหารหรือเครื่องดื่มเข้าไปหรือรับประทานในห้องประชุม
7. ต้องเชื่อฟังและปฏิบัติตามคำสั่งของประธานสภาองค์การบริหารส่วนตำบลสันทราย ที่สั่งโดยชอบด้วยกฎหมาย

ข้อ 3 ให้เลขานุการสภาองค์การบริหารส่วนตำบลสันทราย ดำเนินการดังนี้

1. จัดทำแบบคำร้องขอเข้าฟังการประชุมไว้เพื่ออำนวยความสะดวกแก่ประชาชน
2. รวบรวมคำร้องขอเข้าฟังการประชุมเสนอให้ประธานสภาองค์การบริหารส่วนตำบลสันทรายพิจารณาอนุญาต และแจ้งผู้ขอเข้าฟังการประชุมทราบ

-9-

1. จัดที่นั่งและอำนวยความสะดวกแก่ผู้เข้าฟังการประชุมตามความเหมาะสม
2. ข้ออื่นๆ (ถ้ามี)

ประธานฯ - มีท่านใดจะสอบถาม หรือเพิ่มเติมแก้ไขร่างระเบียบว่าด้วยการให้ประชาชนเข้าฟังการประชุมสภาท้องถิ่นครับ

ที่ประชุม - เมื่อไม่มี จึงขอมติที่ประชุม

ที่ประชุม - มีมติเห็นชอบ ๑0 เสียง ไม่เห็นชอบ – เสียง งดออกเสียง ๑ เสียง

**ระเบียบวาระที่ ๖** **เรื่องอื่นๆ**

- ไม่มี

**ประธานฯ** - มีท่านใดจะเสนอเรื่องอื่นอีกหรือไม่ เมื่อไม่มีจึงกล่าวขอบคุณและปิดประชุม เวลา ๑๕.0๐ น.

(ลงชื่อ) ผู้บันทึกการประชุม

( นายอัครินทร์ หัตถสาร )

เลขานุการสภาองค์การบริหารส่วนตำบลสันทราย

คณะกรรมการตรวจรายงานการประชุม ได้ตรวจรายงานการประชุมสภาองค์การบริหารส่วนตำบลสันทราย สมัยประชุมสามัญ สมัยสามัญ ที่ 4 ครั้งที่ 1 /2563 เมื่อวันจันทร์ ที่ 9 พฤศจิกายน พ.ศ. 2563 ถูกต้องเรียบร้อยแล้ว จึงลงลายมือชื่อไว้เป็นหลักฐาน

(ลงชื่อ) ประธานกรรมการ

(นายพร จันทาพูน)

(ลงชื่อ) กรรมการ

(นายศรีหมื่น ขันจันแสง)

(ลงชื่อ) กรรมการ/เลขานุการ

(นายบุญส่ง สันทะบุตร)

-10-

สภาองค์การบริหารส่วนตำบลสันทราย มีมติรับรองรายงานการประชุม สมัยประชุมสมัยสามัญ ที่ 4 ครั้งที่ 1 / 2563 เมื่อวันที่ 27 ตุลาคม 2563

(ลงชื่อ)

(นายขวัญชัย สุวรรณปัญญา)

ประธานสภาองค์การบริหารส่วนตำบลสันทราย